Kim Mortensen (S), 2007-01-17:
Skriftlig begrundelse
Spørgsmålet stilles med baggrund i, at regeringen den 29. marts 2004 indgik en aftale om energistrategien 2025 med bl.a. Socialdemokraterne.
Aftalen sikrede bl.a. grundlaget for to havmølleparker på 200 kV.
Et byggeri som svarer til et 14-etagers boligbyggeri i det åbne landskab, og som naturligvis har forårsaget voldsomme protester i det berørte lokalsamfund.
Jeg har stillet spørgsmålet til transportministeren, fordi det statslige selskab Energinet.dk planlægger at opføre nogle 42 m høje højspændingsmaster tværs igennem Jylland, i øvrigt i nogle fantastiske, smukke naturområder i nærheden af Varde.
Spørgsmålet går i sin enkelthed på, om ikke det teknisk ville være muligt i stedet for at opføre de meget høje højspændingsmaster med de synsmæssige, men også sundhedsmæssige farer, der er ved det, at grave kablerne ned i jorden, i den jyske muld, ligesom det kan lade sig gøre at gøre her på Sjælland i det storkøbenhavnske område?
Det er rigtigt, at tilslutningen havmølleparken planlægges og udføres af Energinet.dk med en søkabelforbindelse frem til transmissionsnettet på land.
Energinet.dk har ansøgt om at bygge forbindelsen på land med et 31 km langt kabel og en 25 km luftledning.
Det er de rammer, vi hidtil arbejder ud fra.
Det er ifølge Energinet.dk teknisk muligt at tilslutte havmølleparken med kabelforbindelser hele vejen frem til transmissionsnettet på land.
Men man har overhovedet ingen erfaringer med så lange kabler.
Derfor har jeg bedt Energistyrelsen om at vurdere Energinet.dk's ansøgning, og projektet er desuden sendt til høring i det daværende Ribe Amt.
Jeg tager stilling til den foreliggende ansøgning, når jeg har fået alle oplysninger.
I vurderingen af ansøgningen indgår bl.a. behovet for den ansøgte løsning, forsyningssikkerhed, beredskab, sikring af velfungerende konkurrencemarkeder og indpasning af vedvarende energi.
Derfor håber jeg, at hr. Kim Mortensen vil forstå, at jeg ikke kan svare nærmere på spørgsmålet.
Jeg har fuld forståelse for spørgsmålet, men jeg er jo nødt til at afvente, hvilken indstilling de myndigheder, der arbejder med det, kommer med – og de er jo også helt opmærksomme på, hvad hr. Kim Mortensen har sagt, og hvad andre har sagt.
Så skal jeg lige tilføje, at der altså også ville blive tale om en fordyrelse af projektet; det koster 5-7 gange mere at have en nedgravet ledning end en, der laves på den anden måde.
Jeg har ikke afvist det, hr. Kim Mortensen spørger om, men er nødt til at have en indstilling fra de myndigheder, der nu kigger på sagen, for det er et usædvanlig langt kabel, der er tale om.
Man har ikke prøvet før at grave så lange kabler ned.
Jeg takker for svaret.
Jeg har lyttet mig til, at der er tale om 31 km søkabel og 25 km luftledning, der skal opføres i de her meget høje master og med en meget kraftig spænding på 400 kV
– i alt 25 km.
Det, der kan undre en, hvis man nu kommer fra det jyske, er, at hvis man går ind på hjemmesiden, kan man se, at NKT meget stolt fortæller, at de er ved at grave et 400 kV jordkabel på 22 km ned mellem Hørsholm og Gentofte.
Det vil sige, at kablet i Jylland er cirka, sådan som jeg lige kan regne ud i hovedet, 3 km længere end det på 22 km på Sjælland.
Og det er derfor, at det kan undre lidt, at der kan være tekniske problemer med at grave det ned.
Hvis jeg har ret i det, ender vi tilbage i et økonomisk spørgsmål, og det er sådan set det, der er hovedærindet i spørgsmålet, nemlig: Er der tale om en teknisk begrundet opførelse af de her kabler, eller er der tale om en økonomisk begrundet opførelse?
Som sagt har man ikke gravet så lange kabler ned før, og det er muligvis rigtigt, hvad hr. Kim Mortensen siger, at man har gjort det i Nordsjælland.
Men der kan jo være mange andre begrundelser der, fordi der f.eks. er meget tættere bebygget.
Det kan jeg ikke svare på.
Jeg gentager, hvad jeg har sagt, nemlig at jeg vil vende tilbage til sagen og tage endelig politisk stilling til den, når jeg har fået indstillingerne.
Det synes jeg både er positivt og konstruktivt.
Man synes, det kan virke lidt underligt, at det ikke kan lade sig gøre der.
Det er måske, fordi der er mere plads i Jylland, men der bor nogenlunde lige mange mennesker på den ene og den anden side af bæltet.
Det er mere en personlig kommentar, jeg ønsker fra ministeren om, hvorvidt han kan sætte sig ind i, at det går nogle mennesker på, at man på den måde både ødelægger naturskønne områder og måske udsætter de borgere, der bor i området, for sundhedsfare.
Der er en økonomisk side af det, og der er en teknisk side af det.
Og det er jo klart, at der bor væsentligt færre mennesker i de pågældende områder.
Derfor er det en overvejelse, man har gjort sig, om man skal vælge løsningen, hvor man lader master opføre, eller om man skal grave kablerne ned, som man har gjort i København.
I København bor man simpelt hen så tæt, at der ikke er plads, heller ikke til masterne.
Og det er jo så en af årsagerne til den løsning.
Men jeg kan ikke komme nærmere end det, jeg har svaret allerede.
Jeg lover, at jeg både har noteret mig hr. Vesselbos, som har været inde i sagen, og hr. Kim Mortensens synspunkter.
Så vil jeg kun afslutte med at sige tak for svaret og tak for den imødekommenhed, som jeg går ud fra også bliver omsat i praksis til de borgere, der har rejst en storm af protester mod de her luftledninger.
Hermed sluttede spørgsmålet.